  Майя Бывальцева Удмуртиын кыр пӧйшуръёслэсь трихинеллёз висёнзэс шараязы, ваньмыз куать учыр пусъемын. Ивортодэтъя «Удмуртия» агентстволы со сярысь веразы элькунысь ветринарияя валтӥсь управлениын. Черлан учыръёс Кияса, Якшур-Бӧдья, Шаркан, Кез но Дэбес ёросъёсын пусъемын. Управлениын верамзыя, элькунын пӧйшуран вакытэ трихинеллёзэн черланы луонлык будэ. Векчи нумыръёс пӧйшурлы но, адямилы но кышкытлык кылдыто. Ӧнерчиослэн кылъёссыя, висён кыр пӧйшурлэн сӥлез пыр палаське. Через нуллыны быгато кионъёс, ӟичыос, гондыръёс, кырпарсьёс но кырпуныос. Векчи нумыръёс пӧсьлэсь (пӧзьтэмлэсь яке пыжемлэсь) уг кышкало но быгытъёсын сюрсъёсын аляло. Пӧйшурез ыбем бере вань пӧйшурасьёслэсь валтӥсь ужпумзы – сӥлез ветеринарияя кун ёзэсъёсы котыр ласянь эскерыны сётон Удмуртиысь ветеринарияя валтӥсь управленилэн пресс-службаезСӥль кышкыттэмен лыдъяське, вылаз быгылес пусэз (клеймо) вань ке. Озьы ик сӥльлэн ветеринарияя ужкагазъёсыз луыны кулэ. Управлениын пусъё, пӧйшур трихинеллёзэн черламын шуыса уг адӟиськы, сӥльысь сое микроскоп улын гинэ шедьтыны луэ.   Тегъёс: Тазалык висён Удмуртия пӧйшуръёс ветеринария пӧйшуран  